D'Eiwohner vo  Portugal han insgsåmt recht oaheitlich, bsunders wann ma's mit sein Nåchbarn Spanien vergleicht. D'ållergreßte Mehrheit is katholisch und spricht im Åidåg portugiesisch, bloß im Norden håt's a påår Derfer wo's an asturischen dialekt ren. Ausländer håt's a net so vui im Lånd (Portugal wår bis in'd Åchziger nei recht a arms Lånd), und de wo då han kumman zum Großteil eh aus ehemålige Kolonien (Brasilien, Kap Verde, Mosambik oder Angola), han a katholisch und ren portugiesisch åis Muattasprach.